**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE Klaipėdos MIESTO SAVIVALDYBĖS biudžetinėms įstaigoms“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perduoti ilgalaikį ir trumpalaikį turtą Klaipėdos miesto savivaldybės biudžetinėms įstaigoms.

**2. Projekto rengimo priežastys ir kuo remiantis parengtas sprendimo projektas.**

Turto valdymo skyrius 2021-04-21 gavo raštą Nr. SR-21/50 iš biudžetinės įstaigos Klaipėdos paplūdimiai, kuriuo sutinka perimti valdyti viešąjį tualetą, esantį Smiltynės g. 15B, Klaipėda. Taip pat 2021-04-21 rašte Nr. SR-21/50 nurodoma, kad biudžetinė įstaiga Klaipėdos paplūdimiai sutinka perduoti Klaipėdos miesto savivaldybės administracijai valdyti patikėjimo teise 19 vnt. pontonų. Nurodytas viešasis tualetas šiuo metu nėra naudojamas pagal tiesioginę paskirtį ir jo neplanuojama naudoti ateityje. Klaipėdos paplūdimiai šį pastatą panaudotų savo funkcijų vykdymui, įvairaus inventoriaus sandėliavimui, kuris yra naudojamas įstaigai priskirtų Smiltynės teritorijų priežiūrai. Savivaldybės administracijai perėmus 19 pontonų jie būtų naudojami saugaus pramoginių laivų švartavimui Danės upėje.

2021-03-15 Turto valdymo skyrius gavo raštą Nr. 10E iš biudžetinės įstaigos Klaipėdos miesto sporto bazių valdymo centro, kuriuo įstaiga sutiko perimti valdyti patikėjimo teise sporto paskirties statinius, esančius pėsčiųjų take tarp Gedminų g. ir Taikos pr., sporto aikštelę Jono kalnelyje ir sporto aikšteles Ąžuolyno giraitės parke. Tokiu būdu įstaigai būtų perduoti viešuose miesto vietose esantys sporto paskirties įrenginiai, įstaiga galės užtikrinti šių įrenginių priežiūrą ir tinkamą eksploatavimą.

Klaipėdos miesto savivaldybei nuosavybės teise priklausantis ilgalaikis materialus turtas (kuris nėra perduotas kitoms biudžetinėms įstaigoms) turi būti apskaitomas Klaipėdos miesto savivaldybės administracijos apskaitoje kaip administracijos valdomas, naudojamas ir disponuojamas patikėjimo teise. Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu (toliau – Įstatymas), kitos savivaldybių institucijos, savivaldybės įmonės, įstaigos ir organizacijos joms patikėjimo teise perduotą savivaldybės turtą valdo, naudoja bei disponuoja juo pagal įstatymus savivaldybių tarybų sprendimų nustatyta tvarka. Sprendimo priede Nr. 4 nurodytas turtas – pastatas-siuvykla ir skalbykla Švyturio g. 6, Klaipėdoje (unik. Nr. 2196-0019-8013) yra apskaitomas Savivaldybės administracijos apskaitoje. Atsižvelgiant į tai ir vadovaujantis Įstatymo reikalavimais, šį turtą būtina perduoti Savivaldybės administracijai valdyti, naudoti ir disponuoti patikėjimo teise.

2021-03-24 Turto valdymo skyrius gavo raštą Nr. ES1-11 iš Klaipėdos Litorinos mokyklos, kuriuo informuoja, kad sutinka perduoti Klaipėdos „Vyturio“ progimnazijai turtą, kuris yra nebereikalingas įstaigos funkcijų vykdymui. Klaipėdos „Vyturio“ progimnazija 2021-03-25 raštu Nr. SI-23 sutiko perimti minimą turtą.

2021-03-17 aktu Nr. 22 Klaipėdos miesto savivaldybės administracija gavo atsargas (knyga „Mokytis padedantis vertinimas“) iš VšĮ „Mokyklų tobulinimo centras“, kurios buvo paskirstytos Klaipėdos miesto savivaldybės ikimokyklinio ugdymo įstaigoms ir švietimo įstaigoms.

**3. Kokių rezultatų laukiama.**

Perdavus turtą savivaldybės biudžetinėms įstaigoms užtikrinama tinkama įstaigų veikla ir funkcijų vykdymas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama savivaldybės biudžetinių įstaigų veikla ir savivaldybės turto valdymas ir naudojimas.

Teikiame svarstyti šį sprendimo projektą.

PRIDEDAMA:

1. 2020-04-21 BĮ Klaipėdos paplūdimiai raštas Nr. SR-21/50, 1 lapas;
2. 2021-03-15 BĮ Klaipėdos miesto sporto bazių valdymo centro raštas Nr. 10E, 1 lapas;
3. 2021-03-24 Klaipėdos Litorinos mokyklos raštas Nr. ES1-11, 2 lapai;
4. 2021-03-25 Klaipėdos „Vyturio“ progimnazijos raštas Nr. SI-23, 1 lapas;
5. 2021-03-17 atsargų perdavimo-priėmimo aktas Nr. 22, 4 lapai.

Skyriaus vedėjas Edvardas Simokaitis